  Виталий Пронин Кылем арня пумын Удмуртилэн Тӧроез Александр Бречалов потаз Вавож ёросэ. Со вуылӥз азьмынӥсь «Колос» хозяйствое, «Здоровье» но «Тазалык» спорткомплексъёсы, колбаса поттон цехе но пумиськылӥз вавож калыкен. Вылӥ кивалтӥсьёс - Вавож ёросысь «Колос» хозяйствоын.Азинсконъёссы синмаськымонэсьВыль Бияысь «Колос» СХПК-ын туннэ 500-лэсь трос мурт ужа. Эштос уг дугдылы паймытъямысь трос йӧл кыскеменыз но ю-нянь будэтэменыз. Пусйымон: 2014-тӥ арысен со племзавод луиз. Со сяна, татын ик пыжо нянь, потто пызь но тыкмач, рапс вӧй. Хозяйстволэн кивалтӥсез Владимир Красильников таин дугдыны уг малпа: Выль Бия но Водӟи гуртъёс вискын матысь дыре кылдыны кулэ выль ферма. Отын луозы туала куронъёслы тупась 4 скал гид, котькудӥз 400 йырлы но йӧл кыскон блок. Ваньзэ сое пуктыса, выль оборудование басьтыса, алиен ӵошатыса, ог куиньмослы тросгес йӧл кыскыны луоз, оске В. Красильников.- Туннэ нуналлы милям 8 сюрслэсь уно скалъёсмы. Арлы быдэ выль гид пуктӥськом ке но, соослы инты уг тырмы ни, - шуэ «Колос» эштосысь валтӥсь зоотехник Сергей Курбатов. - Йӧл тросгес мед кыском шуыса, тыршиськом пудо сиёнэз умоятыны: асьмеос дасяськом комбикорм, лэсьтӥськом премиксъёс.Валтӥсь зоотехник верамъя, «Колосын» тыршисьёс ялан вуыло мукет улосъёсы, кунгож сьӧры. Тодматско отысь ужан амалъёсын, дышетско. "Здоровье" комплекс.«Колос» эштос - Вавож ёросысь гинэ ӧвӧл, шаерысьтымы огез азинскисез. Тросэз гурт удысын тыршисьёс выль бияос шоры синмаськыса, вожъяськыса учко.Гурт шорын кылем арысен сылэ «Тазалык» комплекс. Со пуктэмын «Колослэн» уксёеныз. Табере гуртоос быгато ветлыны тренажёрной, бильярдной яке фитнес-залэ, тире, ӝӧк выл шудонъёсын шудыны, нош нылпиос понна нимысьтыз «Джунгли» комплекс лэсьтэмын.Со сяна, гуртын та вакытэ нылпи сад пуктӥське, вуоно гужемлы сое вуттыны чакламын ини. Лэсьтӥськон ужъёслы оглом кулэ луоз 90 миллион манет. В. Красильников вазиськиз А. Бречаловлы, пуктӥськонэз элькунысь инвестициосъя программае пыртыны курыса. Озьы ӝыныез коньдон берыктӥськысал.Эштос ужа, гурт чеберске, спорт азинске, но вань выль бияослэн бадӟым сюлмаськонзы но: гуртозязы Мӧньяысен сюрес кемалась вужмиз, выльдэмез кулэ каре. Со шугомытэ «Колослэсь» ужзэ. Озьы ик уродмемын Выль Бияысен Чудӟалудозь сюрес но, нош отӥ ветлэ школа автобус. Удмуртилэн Тӧроез транспортъя но сюрес хозяйствоя министрлэсь ужзэ быдэсъясьлы А. Горбачевлы та юанъёсты эскерыны, тупатъян ужъёсъя планэ пыртыны косӥз.Ку луоз сюрес?Сюресъёс сярысь юанъёс огпол гинэ ӧз чузъяське ёрос администрациын. Тыловыл-Пельга муниципал кылдытэтлэн йырыз Сергей Тарасов ӝожтӥськиз: бускель ёросъёсы потыны шугъяськоно, уго ёросъёс вискын сюресъёс ӧвӧл, шуыны луоз.Озьы ик вавожъёс куризы черкогуртсы котыртӥ сюрес лэсьтыны: проектэз кемалась дасямын ни, но улонэ татчыозь ӧз пыӵа на. Со сюрес ӧвӧлэн трос бадӟым машинаос Вавож шортӥ ортчо. Соос мукет машинаослы но люкето, пыдын ветлӥсьёслы но кышкытлык кылдыто.- Выль сюрес пуктон туж дуно усе, солы али коньдон ӧвӧл. Сюресъёсты матысь дыре выльдомы шуыса, кыл сётыны уг быгатӥськы, малы ке шуоно та ужъёслы туэлы висъям уксё быдтэмын ини. Со сяна, условиосыз быдэстымтэез, документъёсты дыраз лэсьтымтэез понна азьвылгес ини Удмуртия трос коньдонзэ Россиысь Транспортъя министерствое берыктоно луиз, со понна министерствоен кусыпъёсмы уродмизы, - шуиз Удмуртилэн Тӧроез Александр Бречалов. - Но шумпотымон, љыны ар тыршыса, ми асьмеды умой возьматӥмы. Азьланяз оло, мукетъёсын џошатыса, тросгес уксё висъялозы. Сюресъёсъя выль планъёс лэсьтомы ни вуоно арын, учкомы, кӧня уксё сётозы. Вавожъёс куризы черкогуртсы котыртӥ сюрес лэсьтыны: проектэз кемалась дасямын ни, но улонэ татчыозь ӧз пыӵа на.  А. Бречалов верамъя, туннэ нуналлы шаерамы сюресъёс туж пӧртэмесь. Кылсярысь, Алнаш ёросын 80 процентлэсь трос сюресъёс лэсьтэмын, нош Дэбес ёросын - 10 процентлэсь ӧжыт. Тӧро верамъя, нырысь ик саклык висъяськоз сыџе интыослы, кытӥ сӥзьыл но тулыс, куазь сӧриськыку, МЧС, «скорой» но мукет юрттэт сётӥсь машинаос но ортчыны уг быгато.- 2018-тӥ арлы планэ Вавож ёросысь 2 сюресъёс пыртэмын: Ӟозлуд - Ӟозлудпочинка но Водӟи - Брызгал - Мӧнья, - ивортӥз транспортъя но сюрес хозяйствоя министрлэсь ужзэ быдэсъясь Алексей Горбачев. - 70 процентлэсь тросэз асфальт сюресъёс шаерамы туннэ нуналлы быремын. Соосты выльдон вылысь тыршомы кутыны туала немец технологиосты, куке машина пыргытэ вужзэ асфальтэз, нош вылтӥз вӧлдӥське вылез. Озьы асфальтлэн 1 иськемез ог 5 миллион манет тыр усе. Алиен ӵошатыса, со трослы дунтэмгес.Вавоже интые - МожгалаЁросысь мукетыз бадӟым шугъяськон - газ. Чагыр эстӥськонэз трос гуртъёсын возьмало.- Газэн ёросъёсын, сюресъёсын сямен ик, югдур одӥг кадь ӧвӧл, - шуиз Александр Бречалов. - Вавож ёросын ог 50 процентаз гуртъёсы чагыр эстӥськон вуттэмын. Но элькунмес «Газпром» уг яраты вылэм, со понна янгыш асьмеос ик. Мон пумиськылӥ «Газпромлэн» кивалтӥсеныз Алексей Миллерен, со шуиз: ми вуттӥськом газ гуртъёсады, нош калык но предприятиос асьсэос со борды уг шедьытӥсько, ми озьы ум ужалэ. Куронъёссыя газэ выжыны кулэ гуртысь 80 процентлэсь тросэз улӥсьёс, нош милям шаерамы куд-ог интыосын со лыдпус 10 процентлэсь ичи. Мон валасько, кин ке одӥг интыысь мукетаз выже, кинлэн ке уксёез уг тырмы, нош газ пыртон дунтэм уг усьы. Но мар ке малпано. Кылсярысь, Сьќӧта ёросэ потакум, огаз гуртын шуизы: вае милемлы газ, 100 процентэз улӥсьёс со борды итӥськыны али ик дась ини. Кинлэн уксёез ӧй вал, солы эштос я пунэмаса, я кызьы ке мукет сямен юрттӥз. Валамон, џапак сыџе гуртъёсы ми нырысь ик пыртомы газ. Выль Бия но Водӟи гуртъёс вискын матысь дыре кылдыны кулэ выль ферма.А. Бречалов кивалтӥсьёсты та ласянь валэктон уж нуыны косӥз.Озьы ик валэктонъёс сётъяно, пе, тазалыкез утён удысъя но. Кемалась ӧвӧл Вавожысь нылпи ваён юртэз ворсаллям. Зэмзэ вераса, кин ке пинал вайыны дырызлэсь вазь кутскиз ке, со понна ӟеч инты, оборудование вань. Нош азьвыл кадь бадњым роддом ӧвӧл ини.- Туннэ нуналлы стационарамы 48 койка, - шуэ Вавож ёрос больницаысь валтӥсь врачлэн воштӥсез Елена Кузнецова. - Нылпи вайыны нылкышноос быръё Можгаез яке Ижез.- Эмъян удысын Вавож ёросын бадӟым воштӥськонъёс ӧй вал, - шуиз тазалыкез утёнъя министрлэн воштӥсез Людмила Гузнищева. - Койкаос но, эмъясьёс но вань, соос уг тырмо ке но. Эн малпалэ, ми табере больницадэс ворсаны малпаськом шуыса, милям валтӥсь ужпуммы - больницаез утьыны. Матысь дыре чакласьком висъяны рентген лэсьтыны выль аппарат. Шаерамы тросэз эмъяськон тӥрлык вужмемын.- Роддом пумысен юанэз ми пыр-поч эскеримы, - шуиз А. Бречалов. - Азьвыл но, куке роддом Вавожын вал на, тросэз нылпи вайыны кошко вылэм Можгала яке Иже, малы ке шуоно отын пӧртэм удысъёсъя врачъёс вань, условиос умоесьгес…Культурая юртын ӝожтӥськонъёс но юанъёс ӧжыт ӧй вал ке но, Тӧро пусъемъя, оглом Вавож ёрос - одӥгез азинскисез, соин шуг-секытъёсыз но солэн ӧжытгес.- Ёросын 4 бадӟым хозяйствоос, соин татын ужен шугъяськонъёс уг кылдыло. Егитъёс доразы кылё, пуктӥсько, - шуиз А. Бречалов. - Ми учкомы, кызьы ёрослы юрттыны быгатомы, тыршомы дунтэм кредитъёс курыны. Татын зол кивалтӥсьёс, соосын ӟечесь кусыпъёсмы.Елена Рябина Туспуктэмъёс: udmurt.ru Теги: Вавожёрос  